# -iz
## Brezhoneg
### Lostger

-iz /is/ (met /iz/ dirak ur ger a grog gant ur vogalenn)
* Dibenn-ger an anvioù-kadarn gourel lies a verk an orin:
** Ur C'hembread, Kembreiz
** Ur Breizhad, Breizhiz.
** w:Brestiz o vreskenn. Titl romant gant Yann Gerven.
* Hervez ar reolenn ne vez ket lakaet ar ger-mell strizh dirak an anvioù-se.
** Klederiz ha Ploueskadiz a yoa aet d'ar gêr... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 10.)
** Plouganaouiz a garie mont bep sadorn da Vontroulez. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 223.)
** Plougastelliz a vez kavet e peb leac'h da viz even o werza sivi ruz ar c'hourenez. — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 1.)
** Plougastelliz a zalc'h d'o giziou, d'o doareou koz, d'ar gwiskamant a zo d'ezo hepken. — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 2.)
** Tonkedegiz yaouank a oa kontet paotred ar beilh : bep Sul da noz e veze kann. — (Añjela Duval, Anjela Duval Eil embannadur reizhet, Mignoned Anjela 2005, p. 1107.)
** D'am meno e chomo bev e-pad pell e-touesk Pleibeniz an eñvor eus Yann ar Floc'h. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 7.)
* Lakaet e vo ar ger-mell strizh pa vo c'hoantaet strishaat ar ster :
** Ar Vreizhiz a zo troet gant an dañsoù a gav gras er festoù-noz.
** Ar Vreizhiz-mañ.
* E Leon e vezer boas da ober gant Plouiz-Kerne, hag all, e-lec'h Plougerneviz (?).

### Lostger

* dibenn-ger anvioù gwregel unan difetis
** drantiz, koantiz, oberiantiz, onestiz, yaouankiz